CELEX: 61988CJ0052
Language: el
Date: 1989-05-11 00:00:00
Title: Απόφαση του Δικαστηρίου της 11ης Μαΐου 1989. # Επιτροπή των Ευρωπαϊκών Κοινοτήτων κατά Βασιλείου του Βελγίου. # Ελεύθερη κυκλοφορία των εμπορευμάτων - Απαγόρευση εισαγωγής προϊόντων με βάση το κρέας η περιεκτικότητα των οποίων σε βρώσιμη ζελατίνη υπερβαίνει ορισμένη ποσότητα . # Υπόθεση 52/88.

Avis juridique important

|

61988J0052

ΑΠΟΦΑΣΗ ΤΟΥ ΔΙΚΑΣΤΗΡΙΟΥ ΤΗΣ 11ΗΣ ΜΑΙΟΥ 1989.  -  ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ΚΑΤΑ ΒΑΣΙΛΕΙΟΥ ΤΟΥ ΒΕΛΓΙΟΥ.  -  ΕΛΕΥΘΕΡΗ ΚΥΚΛΟΦΟΡΙΑ ΤΩΝ ΕΜΠΟΡΕΥΜΑΤΩΝ - ΑΠΑΓΟΡΕΥΣΗ ΕΙΣΑΓΩΓΗΣ ΠΡΟΙΟΝΤΩΝ ΜΕ ΒΑΣΗ ΤΟ ΚΡΕΑΣ ΠΟΥ ΠΕΡΙΕΧΟΥΝ ΜΕΓΑΛΥΤΕΡΗ ΑΠΟ ΤΗΝ ΚΑΘΟΡΙΣΜΕΝΗ ΠΟΣΟΤΗΤΑ ΖΕΛΑΤΙΝΗΣ ΓΙΑ ΤΡΟΦΙΜΑ.  -  ΥΠΟΘΕΣΗ 52/88.  

Συλλογή της Νομολογίας του Δικαστηρίου 1989 σελίδα 01137 Pub.RJ σελίδα Pub somm

ΠερίληψηΔιάδικοιΔιατακτικό
Λέξεις κλειδιά

++++Ελεύθερη κυκλοφορία των εμπορευμάτων - Ποσοτικοί περιορισμοί - Μέτρα ισοδυνάμου αποτελέσματος - Απαγόρευση διαθέσεως στο εμπόριο ειδών διατροφής η περιεκτικότητα των οποίων σε συγκεκριμένο συστατικό υπερβαίνει ορισμένη ποσότητα - Ανεπίτρεπτη - Δικαιολογία - Ευθύτητα των εμπορικών συναλλαγών - Προστασία των καταναλωτών - Προϋποθέσεις - Εφαρμογή των λιγότερο περιοριστικών μέτρων  (Συνθήκη ΕΟΚ, άρθρο 30)  

Περίληψη

Απαγόρευση διαθέσεως στο εμπόριο, την οποία επιβάλλει ένα κράτος μέλος στο έδαφός του, ειδών διατροφής η περιεκτικότητα των οποίων σε συγκεκριμένο συστατικό υπερβαίνει ορισμένη ποσότητα και τα οποία κατάγονται από άλλο κράτος μέλος όπου νομίμως παρασκευάστηκαν και διατέθηκαν στο εμπόριο, δεν μπορεί να δικαιολογηθεί από τις επιτακτικές ανάγκες της ευθύτητας των εμπορικών συναλλαγών και της προστασίας του καταναλωτή παρά μόνον αν οι στόχοι αυτοί δεν μπορούν να επιτευχθούν με μέσα που να περιορίζουν λιγότερο την ελεύθερη κυκλοφορία των εμπορευμάτων (πάγια νομολογία, βλέπε, τελευταίως, απόφαση της 2ας Φεβρουαρίου 1989, Επιτροπή κατά Γερμανίας, 274/87, Συλλογή 1989, σ. 229). 

Διάδικοι

Στην υπόθεση 52/88,  Επιτροπή των Ευρωπαϊκών Κοινοτήτων, εκπροσωπούμενη από τον Rene Barents, μέλος της νομικής της υπηρεσίας, με αντίκλητο στο Λουξεμβούργο τον Γεώργιο Κρεμλή, μέλος της νομικής της υπηρεσίας, Centre Wagner, Kirchberg,  προσφεύγουσα,  κατά  Βασιλείου του Βελγίου, νομίμως εκπροσωπούμενου από τον Υπουργό Εξωτερικών, εκπροσωπούμενο από τον J. Devadder, βοηθό σύμβουλο, με τόπο επιδόσεων στο Λουξεμβούργο την πρεσβεία του,  καθού,  που είχε ως αντικείμενο να αναγνωριστεί ότι το Βασίλειο του Βελγίου, μη επιτρέποντας στο έδαφός του τη διάθεση στο εμπόριο παρασκευασμένου κρέατος και παρασκευασμάτων κρέατος η περιεκτικότητα των οποίων σε βρώσιμη ζελατίνη υπερβαίνει ορισμένη ποσότητα και τα οποία νομίμως παρασκευάστηκαν και διατέθηκαν στο εμπόριο σε άλλα κράτη μέλη, παρέβη τις υποχρεώσεις που υπέχει από το άρθρο 30 της Συνθήκης ΕΟΚ,  ΤΟ ΔΙΚΑΣΤΗΡΙΟ  συγκείμενο από τους O. Due, πρόεδρο, T. Koopmans, R. Joliet και F. Grevisse, προέδρους τμήματος, Sir Gordon Slynn, Κ. Ν. Κακούρη, J. C. Moitinho de Almeida, G. C. Rodriguez Iglesias και M. Diez de Velasco, δικαστές,  (το σκεπτικό παραλείπεται)  αποφασίζει:  

Διατακτικό

1) Το Βασίλειο του Βελγίου, μη επιτρέποντας στο έδαφός του τη διάθεση στο εμπόριο παρασκευασμένου κρέατος και παρασκευασμάτων κρέατος η περιεκτικότητα των οποίων σε ζελατίνη για τρόφιμα υπερβαίνει ορισμένη ποσότητα και τα οποία προέρχονται από άλλο κράτος μέλος, όπου τα προϊόντα αυτά νομίμως παρασκευάστηκαν και διατέθηκαν στο εμπόριο, παρέβη τις υποχρεώσεις που υπέχει από το άρθρο 30 της Συνθήκης ΕΟΚ.  2) Καταδικάζει το Βασίλειο του Βελγίου στα δικαστικά έξοδα.